**Дијалог меѓу Владата и граѓанскиот сектор**

на тема

**Образование и младинско учество**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Образование и младинско учество“, кој се одржа на 25.10.2024 г. во Владата на Р.С. Македонија.

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gs.gov.mk, најдоцна до 4 ноември 2024 г. (понеделник).

Ви благодариме на соработката,

Влада на РСМ

**Назив на вашата организација: Здружение за промоција и унапредување на уметноста, науката и образованието УМНО - Скопје**

**Адреса (улица, број, општина): Есенинова 7а/14, Кисела Вода, Скопје**

**Електронска пошта (e-mail): contact@umno.mk**

**Телефонски број: 078298422 и 071391494**

**Лице за контакт (име и презиме, телефон и е-пошта): Сребра Ѓорѓијевска, 071391494, srebra.gorgijevska@umno.mk**

**Веб-страница на Вашата организација: www.umno.mk**

**Наслов на Вашата/Вашите иницијатива(и): Младите размислуваат: Што е УМНО да се направи со македонското образование?**

**На која од следните области се однесува Вашата/Вашите иницијатива(и)?**

1. **Образование**
2. **Младинско учество**

**Проблеми и потреби:**

Образованието е горлива тема во нашето општество од осамостојувањето на државата. Минуваме низ секакви реформи, повеќе или помалку успешни, редовно имаме слаби резултати на ПИСА и на други светски образовни тестови. Важно е да се уважи гласот на децата и на младите. Какво образование сакаат тие да имаат, што им недостига на училиште, како посакуваат да им се одвива наставата, едноставно, што би промениле.

Младите сакаат да бидат чуено, затоа од здружението УМНО – Скопје, што постои 4 години и го издава порталот [www.umno.mk](http://www.umno.mk) сметаме дека со иницијативи, акции и понеформални начини, може поефективно да се допрат до децата и младите, но да се допре и до ресорното Министерство да носи одлуки и промени во дослух со децата.

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

**Објаснување на иницијативата (иницијативите):**

Преку работилници со основци и средношколци во Скопје и други 3 града низ Северна Македонија, ќе ги поттикнеме учениците да размислуваат за тоа какво образование сакаат да имаат, што не им се допаѓа, какви пораки би им упатиле на нивните наставници... Ќе ги мотивираме да создаваат нивни автентични пораки, а отпосле истите да ги претворат во мали уметнички дела што ќе ги красат нивните училишни простории. Од нивните идеи и ние како медиум ќе создадеме креативи што ќе ги споделиме со целата јавност, користејќи ги комуникациските канали на нашиот медиум.

Иницијативата ќе ја спроведе Здружението УМНО, со идеја дека може да прерасне во поголем, национален проект, во кој во иднина би помогнало Министерството за образование и наука. На пример, нашата креатива „УМНО е МОН да има петка по образование“ предизвикува големо внимание кај нашите читатели. УМНО е препознатлив бренд, заштитена марка на меѓународно ниво.

**Цели и очекувани резултати:**

**Цели:**

Да се поттикнат децата и младите да размислуваат и да дејствуваат за подобро место за живеење.

Да се поттикнуваат младите да се борат за подобро образование.

Да се поттикнат младите да бидат покритични кон важните работи во нивниот живот.

Да се вклучат младите во креирање политики

Креативно да размислуваат

Да бидат вклучени во легислативата на локалните установи

**Резултати:**

Зголемена свест за образованието.

Зголемена свест и почитување на правата на децата и младите за подобро образование.

Поосвестени млади

Вклучени млади во креирањето политики

Покритички настроени млади

**Проценка на финансиски импликации и временска рамка:**

3 месеци – 5000 евра

**Начелен план за мониторинг и евалуација:**

Ќе бидеме во комуникација со надлежните наставници/професори и ќе влијаеме за навремена реализација на проектот. Ќе работиме со конкретни рокови за изработка на пораките УМНО е.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

Неколкуте иницијативи што тимот на Умно.мк веќе ги направил за покренување на јавното добро, ни укажуваат дека треба да продолжиме во таа насока. Независниот и невладин сектор мора да е пријател на државата за заедничко надминување и поттикнување на позитивни промени. Медиумите и социјалните медиуми помагаат за да се постигнат овие цели.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

[*https://www.unicef.org/northmacedonia/mk/квалитетно-и-инклузивно-образование*](https://www.unicef.org/northmacedonia/mk/квалитетно-и-инклузивно-образование)